BROJ:T17 0 KT 0012798 21

Istočno Sarajevo, 08.07.2021.godine

*Potvrđena dana 13.07.2021. godine*

**OSNOVNI SUD U SOKOCU**

**- Sudija za prethodno saslušanje -**

**S O K O L A C**

Na osnovu člana 43. stav 2. tačka z), člana 241. i člana 242. Zakona o krivičnom postupku Republike Srpske, p o d i ž e m

**O P T U Ž N I C U**

**PROTIV:**

**VELJOVIĆ STRAHINJE**, rođen 1998.godine u Sokocu,

**ŠTO JE:**

1. Dana 18.04.2021.godine, oko 23,30 časova, u mjestu Kadino vrelo-Vrhprača, na području opštine Pale, u prizemnoj unutrašnjoj prostoriji objekta ŠG “Jahorina” Pale, pucanjem iz vatrenog oružja izazvao opasnost za život ljudi, na način da je iz vatrenog oružja mitraljeza marke “CZ”, model M84, ser.br.XXXX izvršio rafalno opaljenje četiri metka u pravcu plafona objekta izazvajući opasnost za život ljudi u trenutku dok je u objektu bio okupljen veći broj ljudi, nakon čega je zajedno sa vatrenim oružjem napustio objekat,
2. Dana 19.04.2021. godine, u mjestu Ponor- Gosina, opština Pale, neovlašteno držao mitraljez marke “CZ”, model M84, ser.br.XXXX, u čijem se ležištu nalazio rednik sa 91 kom metaka, kalibra 7,62 x 54Pmm, a čije držanje shodno članu 8. stav 2. Zakona o oružju i municiji (Službeni glasnik RS broj 26/16, 18/17, 31/18, 58/19), građanima uopšte nije dozvoljeno, a koje oružje je koristio za protivpravno djelovanje opisano u tački 1.,

**Dakle**, pucanjem iz vatrenog oružja na mjestu gdje je okupljen veći broj ljudi izazvao opasnost po život ljudi i neovlašteno držao vatreno oružje i municiju, čije držanje građanima uopšte nije dozvoljeno,

**Čime je** pod tačkom 1. počinio krivično djelo – **Izazivanje opšte opasnosti iz člana 394. stav 3. u vezi sa stavom 1. Krivičnog Zakonika RS** i pod tačkom 2. krivično djelo – **Nedozvoljena proizvodnja i promet oružja ili eksplozivnih materija iz člana 361. stav 1. Krivičnog Zakonika RS**, a sve u vezi sa članom 56. Krivičnog Zakonika RS.

**OKRUŽNI JAVNI TUŽILAC**

***Napomena:***

***„Potvrđivanje optužnice protiv određene osobe ne znači da je ta osoba zaista i odgovorna za počinjenje krivičnog djela. Prema principu presumpcije nevinosti, svako se smatra nevinim za krivično djelo dok se pravosnažnom presudom ne utvrdi njegova krivica“***